[{"text_idx": "#000007", "text": "\u2018Sut ydyn ni fel teulu\u2019n dathlu\u2019r Nadolig\u2019"}, {"text_idx": "#000019", "text": "Erbyn hyn mae\u2019n dal yn anodd dal mlaen i\u2019r un gwirionedd yna yn ystod y Nadolig gyda chymaint o bethau eraill yn llenwi fy amser, mae\u2019n \u2018rhaid\u2019 cael anrhegion i bawb, mynd i gyngherddau Nadolig, prynu bwyd, pacio anrhegion, mynd i ymweld a\u0302 hen ffrindiau a theulu, prynu\u2019r anrhegion i\u2019r plant, eu cuddio, pacio eu hanrhegion, ysgrifennu cardiau Nadolig, cyngerdd carolau\u2019r capel, gwneud mins peis... Ond yr hyn sy\u2019n wych am fod yn Gristion ydy nad y rhain yw\u2019r pethau pwysicaf."}, {"text_idx": "#000020", "text": "Ddwy flynedd yn o\u0302l, fe wnaethon ni symud ty\u0302 ychydig ddiwrnodau cyn diwrnod Nadolig ac mae\u2019n deg dweud na chawson ni amser i roi\u2019r addurniadau i fyny, doedd gennym ni\u2019r un goeden Nadolig ac fe wnes i siopa bwyd ar noswyl Nadolig. Ond mi roedd popeth yn iawn! Beth ddysgodd hynny i mi oedd nad oedd angen y pethau allanol yna arnom ni nag ar y plant i fedru mwynhau\u2019r w\u02c6yl ac roedd y cysur o wybod nad oedd Duw yn disgwyl i mi wneud rhestr faith o bethau roedd pawb arall yn eu gwneud yn rhyddhad enfawr."}, {"text_idx": "#000021", "text": "Mae wastad yn demtasiwn i mi eisiau\u2019r Nadolig \u2018perffaith\u2019 ond y gwir ydi fod hynny wedi digwydd 2000 o flynyddoedd yn o\u0302l. Diolch byth nad hysbyseb John Lewis oedd hynny ond gwaredwr y byd yn cael ei eni a gwir ddathliad gan yr angylion fod Mab Duw wedi dod i\u2019n hachub. Beth mae Duw eisiau gennym ni fel teulu eleni ydi gwir addoliad a gwybod ein bod yn dal i ryfeddu ac i foli Duw am anfon ei Fab drosom ni. Nadolig Llawen iawn i chi."}, {"text_idx": "#000023", "text": "\u2018Gwyn eu byd y rhai trugarog\u2019"}]